LEVELEZŐ TAGOZAT – ANYANYELV-PEDAGÓGIA I., MMA8001

**Tantárgyi tematika és félévi követelményrendszer**

**Féléves tematika:**

**1**. konzultáció: Általános tájékoztatás: a tematika, a szakirodalom, a követelmények és a számonkérés módjának ismertetése. A referátumok előkészítése. Az óravázlatok készítése (alapelvek, követelmények). .

2. konzultáció: Az anyanyelvi műveltség hordozói (programok, tankönyvek, segédanyagok); a funkcionális szemléletű anyanyelvtanítás;

3. konzultáció: A grammatikai, kommunikációs, szociolingvisztikai, jelentéstani, szövegtani, stilisztikai, retorikai, nyelvtörténeti, általános és alkalmazott nyelvészeti ismeretek tanításának speciális eljárásai, valamint a mindezekhez párhuzamosan kapcsolódó, a tanulót érintő készségfejlesztési területek. Óravázlatok bemutatása (referátum formájában).

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy**

**Az értékelés módja, ütemezése:**

Referátumok: a 2. konzultációtól kezdve folyamatosan.

Írásbeli munkák leadása: folyamatos, legkésőbb a zárthelyi dolgozat előtt egy héttel.

Zárthelyi dolgozat: a hallgatókkal egyeztetett időpontban.

***A félévközi ellenőrzések követelményei:***

A tantárgy jellege folyamatos gyakorlást, ismeretelmélyítést feltételez, így a hallgatók minden konzultációra feladatot kapnak: a 2. konzultációtól referátumok tarása, ezek írásbeli vázlatát is le kell adni.

Zárthelyi dolgozat.

**Az érdemjegy kialakításának módja:**

A félévi gyakorlati jegyet a konzultáción megszerzett érdemjegyek (elméleti referátum + óravázlat), valamint a zárthelyi dolgozat érdemjegyeinek átlaga határozza meg. Arányok: elméleti referátum + óravázlat 50 %, ZH: 50 %. Amennyiben az elméleti referátum, az óravázlat és a zárthelyi dolgozat közül valamelyik elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.